JohanHeinsen/ENO huggingface dataset:
Viborger Samler, 1848-08-18
Jndenlandske Efterretninger. Det vil erindres, at en Deel Medborgere (2500 omtrent i Tal) i Februar Maaned ved en Deputation overrakte Hs. Maj. Kongen et allerunderdanigst Andragende, om udvidet Valgret. Efterat den 21de Marts var indtraadt, samledes en Deel af Petitionairerne igjen i en Forsamling og besluttede at nedsætte en permanent Valg comitee. Denne udarbeidede og indgav til de i Mai og Juni sammentraadte Stænder en Petition om enkelte Modificationer i den nu udkomne Valglov for Rigsforsamlingen, efterat samme var vedtagen paa en kun sparsomt besøgt Forsamling. J Anledning af de nu forestaaende, Valg sammentraadte Comiteen paany og tog under Overveielse, om den ved samme kunde og burde udøve nogen Virksomhed, og forenede sig da om et Program, der, overeensstemmende med dens Commissorium, i 4 Artikler opstillede det frie Valgprincip og sammes conseqvente Gjennemførelse i Stat og Commune, hvilket Program man tænkte sig forelagt dem, der gjennem Comiteen vilde søge Anbefaling til Hovedstadens Vælgere. Da dette forelagdes paa en Forsamling i Studenterforeningens Locale i Tirsdags 8 Dage, hvortil kun Petitionairerne vare indbudne, og som ikke var besøgt af stort over 100 Personer, saa bleve rigtignok de fremlagte Artikler antagne, men Forsamlingens Majoritet forlangte, at flere skulde tilføies, og indskrænkede sig ikke til at paalægge Comiteen at forelægge saadanne i et nyt Møde, men forstærkede den paa Minoritetens Andragende med 6 nye Medlemmer, som efter sammes Forslag udnævntes paa Stedet. Den saaledes sammensatte Comitee har nu forenet sig om det af os forhen meddeelte Valgprogram") og forelagt samme for en *) 1. Folkets Repræsentation udgaaer alene af umiddelbare Folkevalg. 2. Enhver fuldmyndig Mand af uplettet Rygte er valgberettiget og valgbar. 3. Det angivne Valgprincip gjennemføres i Communen. 4. Communen er berettiget til, selv at vælge alle sine Embedsmænd. - Comiteen havde til Mødet i Hippodromet" den 14de De, indstillet, at der til ovenstaaende 4 Puncter endnu tilføiedes følgende Betingelser for en fri, folkelig Forfatning: 5) Lighed i Byrder og Rettigheder; Ophævelse af Fødsels= og Stands Privilegier, Rang og Tiller; ligelig Beskatning; almindelig Værnepligt og Folkevæbning. 6. Religionsfrihed Pressefrihed og Foreningsfrihed. 7. Kongens suspensive Veto, saaledes at Regjeringen beholder Ret til at nægte Samtykke til en tagen Rigsdags-Beslutning, med Forpligtelse til at forelægge Sagen for en nyvalgt Rigsdag til endelig Afgjørelse. Fremdeles havde Comiteen besluttet at foreslaae Forsamlingen at bemyndige den Comitee som maatte blive valgt paa forannævnte offentlige Møde, til: a. at udtale for Regjeringen som et Folkeønske, at den sammentrædende Rigsforsamling bliver constituerende (Grundlov givende), og at de kongevalgte Medlemmer udsondres; b. at forelægge en tilkommende offentlig Forsamling en Liste over Valgcandidater efter forudgaaet Prøve; c. at opfordre de Valgselskaber og Corporationer baade i og udenfor Kjøbenhavn, som ønske at virke i lignende Retning, til at slutte sig til dens Bestræbelser og i dette Øiemeed at sætte sig i Forbindelse med den.
Viborger Samler, 1848-08-18
Nyborg, den 14de August. Jaftes imellem Kl. 10, og 10 1/2 afbrændte Gaarden Juelsberg herved Byen med Undtagelse af Hovedbygningen, Forpagterboligen og endeel af 2de Sidebygninger. Jlden opkom i Herskabets Stald, hvor ingen af Folkene var tilstede, hvorfor ogsaa 9 der staaende Heste, 7 af Generalinde Juels og 2 af Forvalterens, brændte; derfra udbredte den sig i stor Hurtighed til de øvrige Længder, der vare tækkede med Straa og i meget kort Tid var hele Gaarden bespændt af Jlden, saaledes at ingen Passage var tænkelig til Gaarden uden igjennem Haven bag om Hovedbygningen. Det Sørgeligste ved denne Jldebrand var, at fire af Forpagterens Folk, 2 Karle og 2 Drenge, indebrændte, af hvilke for Øieblikket kun Ligene af de 3 ere fundne i en aldeles forbrændt Tilstand. Foruden de 9 Heste indebrændte ogsaa 10 Sviin for Forpagteren (de fandtes døde i Gaarden), som ogsaa mistede alle Vogne og øvrige Avlsredskaber samt den indavlede Rug, den sidste skal han imidlertid have faaet assureret Dagen iforveien. Jldens Aarsag vides ikke med Bestemthed, men den formodes at være opkommen ved Uforsigtighed med Tobakspiber. Jmidlertid vil en Karl, som netop ved den Tid Jlden opkom kjørte paa Veien fra Svendborg hertil Byen, have seet en Jldsøile fare ned fra Himlen og kort derefter observerede han en stærk Jldebrand i den Retning hvor Straalen slog ned. Da det nu er afgjort, at det iaftes lynede meget stærkt, kan der ogsaa være Rimelighed i at en Lynstraale kan have været Aarsag til Jlden. (Hp. Av.) Odense, den 14de Aug. En Gaard i Hedeboerne, Morten Hansens Enke tilhørende, er afbrændt igaar Morges, tilligemed den fornylig indavlede Rugsæd. Noget Ung(Hp. Av.) qvæg indebrændte ogsaa Svendborg, den 15de Aug. Jgaar Eftermiddag passerede Dampskibet "Hertha, østerpaa igjennem Sundet; det overførte endeel af Er-Hertugen af Augustenborgs (Svb. Av.) Heste til Kjøbenhavn.
Viborger Samler, 1848-08-18
Efter Breve fra Altona af 11te Aug. ere samme Dags Aften Tropperne fra Weimar og Frankfurt indtrufne sammesteds, hvor de skulle holde Rastdag. Jde sidste Dage ere flere større og mindre Sygetransporter, ankomme hertil fra Norden. Af Breve fra Elben. En, ikke mindre end Frøken Bauditz emanciperet Dame, Fru Auditeurinde v. Brackel, har bragt Fædrelandets hellige Sag et meget stort Offer. Da de afskedigede Friskarefolk ankom til Rendsborg, skal hun nemlig have paataget sig, een for een at kysse alle disse Tropper, hvis Udseende, som bekjendt, just ikke er indbydende, idet hun paahængte dem den slesvig-holsteenske Orden pour le merite militaire, der, saavidt jeg veed, kan faaes tilkjøbs meget billigt her i Alster-Arcaderne. - Forleden bleve Beboerne langs Elben heelt allarmerede, idet en Capt. Jørgensen (Skibet "Jris af Flensborg) kom seillende herop med det danske Flag, som han ikke vilde tage bort, for Havnepolitiet endelig formaaede ham dertil, for at undgaae Spektakler. Mange troede allerede, at den hele danske Flaade var i Opseiling, og havde udsendt ham for at recognoscere Farvandet. -
Viborger Samler, 1848-08-18
Altonaernes Patriotisme har, som bekjendt, sine Grændser. De vilde f. Ex, ikke tage de hjemvendende Friskarer i Qvarteer, men henviste dem til St. Pauli, da de frygtede for Rov og Plyndring. Derimod vise deres Damer endnu stedse megen Tapperhed. De have saaledes broderet 2 nye schwarz-roth goldne Faner, med tydske Ørne, som i Søndags, den 6te bleve overrakte Borgermilitairet, da det hyldede Rigsverweseren. – Et smukt Træk har jeg denne Gang at berette fra vore Fanger i Stade. En af disse (hans Navn er Mikkel Mortensen Lillelundegaard, af 11te Bat. 2det Comp.), hjemmehørende i Hjørring, havde nemlig ved Ankomsten endnu 45 Rbd. indsyede i sine Klæder. Da Folkene i Førstningen led Mangel paa forskjellige Fornødenheder, uddeelte han Dag for Dag, til sidste Skilling, denne Sum blandt sine Kammerader, hvilket ikke blot erhvervede ham disses Taknemmelighed, men ogsaa de hanoveranske Officierers Høiagtelse. (Kbhp.)
Viborger Samler, 1848-08-18
Den 8de De, bragte Staden Slesvigs Borgere og Jndvaanere Prindsen af Slesvig=Holsteen et Hoch, som "den Mand, der først greb Sværdet for deres Rettigheder."
Viborger Samler, 1848-08-18
Oberst v. Fürsen=Bachmann, der paa Opstandsdagen med sin Eskadron strax erklærede sig for Schlesvig=Holsteen, fik en lignende Hylding.
Viborger Samler, 1848-08-18
Godseier Mylords Søn fra Røddinggaard, der flere Gange har været arresteret af de Danske, forretter nu Tjeneste som Adjutant hos Prindsen af Noer. (N. P. C.)
Viborger Samler, 1848-08-18
Den hæderligt bekjendte dansksindede Kjøbmand Jochimsen i Flensborg, der er Formand for den Flensborg=Husum-Tønninger Jernbanecomitee og iøvrigt bekjendt ved sine Handelsforbindelser i Jylland og paa Øerne, er sat under Politiets Opsyn og tør ikke forlade Byen, videre end i 1/2 Miils Omkreds. Han har nu i 3 Maaneder maattet indfinde sig paa Politikammeret, for at de kan see, at han ikke er løben bort. (Hs. Av.)
Viborger Samler, 1848-08-18
Meddelelse fra Nordslesvig, den 13de August. Preusserne patrouillere endnu daglig til i Nærheden af den nørrejydske Grændse, som oftest kun med en halv Snees Husarer og 15 a 16 Jægere; dog ere de undertiden mere mandstærke, saaledes igaar, da Patrouillen var paa circa 100 Mand. Dagen efter at deres Curasserer, vare tagne ved Steppinge havde de en heel Armee paa 6000 Mand med Artilleri a. ved Øddis for om muligt at gjøre Gjengjæld, hvilket imidlertid slog dem feil. Deres Opførsel har ikke forbedret sig, navnlig have Patrouillerne i den senere Tid fundet paa en ny Maade, at plage Folk, da de ville kjøres tilbage til deres Cantonnementer; de ere da som oftest berusede og Husarerne tvinge Jndvaanerne med Sabelen i Haanden til at spænde for. I Kroerne betale de for en Deel med Skjældsord, og paa Gaden opvartes man med Grovheder og Trudsler, naar man ikke strax viser sig villig til at løbe Ærinder, for dem, undertiden spærres Veiene. Danske Patrouiller have her i de sidste 3 Dage ikke været og det synes, at der nu i og ved Colding ikke nær er saamange af vore Tropper som i de første Dage af den forløbne Uge. Man siger, at naar 15de August er forbi, uden at der er undertegnet Fredspræliminarier, maa Svenskerne komme herover for tilligemed vor Armee at rykke ind i Slesvig. Maatte det være sandt. - Rugen har her taget ikke ubetydelig Skade af den megen Regn, nu er den dog tildeels kom(Hemp. Av.)men i Huus.
Viborger Samler, 1848-08-18
Den Afsending fra Kongen af Preussen, som afgik forat indhente Rigsforstanderens Ratifications-Fuldmagt, traf denne i Wien, hvor Erkehertug Johann tilkjendegav, at Alt, hvad han formaaede, vilde blive anvendt til fredelig Afgjørelse af det slesvigske Spørgsmaal, idet det vel var 50 Aar siden han havde lært sin Geographi, men dengang ikke havde læst noget om, at Slesvig hørte til Tydskland, og noget Lignende heller ikke senere var kommet til hans Kundskab. Men da han var uansvarlig Rigsforstander, maatte han først conferere med sine ansvarlige Ministre, før han kunde afgive nogen definitiv Beslutning. (Aalb. Av.)
Viborger Samler, 1848-08-18
Under den 5te August har den provisoriske Regjering i Schleswigholstein, udstedt en Anordning om Udgivelse af Sedler til Beløb 3,750,000 Mk. Courant. Samtidig dermed er udgivet een Anordning om en Krigsskat af1 pCt. af alle Landeiendomme og 1/2 pCt. af alle Bygninger i Kjøbstæder og paa Landet, forsaavidt de ere ansatte til Huusskat, og en anden Forordning om en Jndkomstskat af 1 til 3 pCt. af al Jndtægt fra 150–300 Rbd. og 4 pCt. af al Jndtægt, som overskrider 300 Rbd.
Viborger Samler, 1848-08-18
Oprørsregjeringen i Rendsborg har tilbagegivet Hannoveranerne 2 derværende Kanoner, som de Danske havde frataget dem i Aaret 1813.
Viborger Samler, 1848-08-18
Udnævnelser. Hans Majestæt har allernaadigst udnævnt Generalmajor, Kammerherre W. T. v. Oxholm, Commandeur af Dag. og Dom., til Storkors af Dannebrogen; Conferentsraad, Deputeret i det Kgl. Generaltoldkammer- og Commerce-Collegium, Dr. phill. G. Garlieb, Ridder af Dag. og Dom., til Commandeur af Dannebrogen. Told- og Consumtions-Jnspecteur,
Viborger Samler, 1848-08-18
Capitain J. C. Anthon og dansk Consul i Riga A. T. Kriegs mann til Riddere af Dannebrogen. Cand. theol. C. C. F. C.A. Krog Meyer til Diaconus i Satrup i Sønderborg Provsti. Endvidere. Lectorerne ved Beterinairskolen Dr. med. S. C. With og Dr. med. H. C. B. Bendz samt Dr. W. Lund i Brasilien til Professorer med Rang i 5te Classe Nr. 8 efter Rangforordningen. Cand. juris O. C. C. Schumacher til Fuldmægtig og Cand. juris J. P. C. L. Petersen til Copiist Justitscontoiret under Kjøbenhavns Criminal- og Politiret.
Viborger Samler, 1848-08-18
Cand. theol. J. F. Jngerslev til Adjunct ved Sorøe Academies Skole og Opdragelsesanstalt. Hans Majestæt har allernaadigst tillagt Hofguldsmed, Capitain C. C. F. Schrøder, Prædicat, af Hofjuveleer og Guldsmedmester A. Michelsen Prædicat af Hofguldsmed, Hof- og Ordensjuveleer.
Viborger Samler, 1848-08-18
Ledige Embeder. Odden Sognekald i Sjællands Stift. Ny Ansættelse 170 Rbd. Kaldet er forundt særdeles Lettelse i Skatter. Opslaaet vacant den 12te August. Vestervig og Agger Sognekald i Aalborg Stift. Gl. Angivelse 448 Rbd. Opslaaet vacant den 12te August.
Viborger Samler, 1848-08-18
Kjøbenhavns Børs-Cours, den 15de August. Hamborg 2 M. - a vista 200. Bank-Disconto 5 pCt. paa Banco=Vexler 4 pCt. Dito Norske Speciessedler pr. 100 Rdlr. Species 197 1/2 Rbd. (Sg.) 4 pCt. Kgl. Obligationer (uden Renter) 95 Rbd. (Sg.) Nationalbank=Actier 148 Rbd. i r. S. (Sælgere). NB. Med Udbytte fra 1ste August 1847. Roeskilde Jernbane-Actietegning 51 1/2 Species. (Sælgere).
Viborger Samler, 1848-08-18
Skibs-Efterretning. Jagt "Bolette af Christiansand, Capit. J. Groth, bestemt fra Hjemstedet til Aalborg med Tømmer, grundstødte i Torsdags Aftes Kl. 11 paa Skagens Rev. Efter nogle faa Stød søndersloges Skibet aldeles og 7 Mennesker, hvoraf de 3 vare Passagerer klamrede sig til de tilbageblevne Vragstykker, hvor de i flere Timer, idelig overskyllede af de voldsomme Søer, uden ringeste Haab om Redning udstode alle Dødsangstens Qvaler. Det Stykke, hvortil de tilsidst vare klamrede, blev mindre og mindre, endnu en kort Tid og Alt maatte være forbi, da kastede Capitainen sig med Fortvivlelsens Mod ud i det fraadende Hav og var heldig nok til at naae den lille Baad, der svømmede ved en anden Vragstump langt borte.
Viborger Samler, 1848-08-18
Efter henved en Times Forløb bleve de endelig Alle, nogle halvdøde, opsamlede i den skrøbelige lille Baad, som med Nød holdtes flot ved idelig at øses, hvortil man maatte betjene sig af et Par Støvler. Efter endnu en halv Times Tid at være dreven omkring uden Aarer opdagedes omsider Kl. 4 om Morgenen en Seiler i Nærheden, hvorfra man ved et fortvivlet Anskrig blev opmærksom paa de Forulykkede. Ved den brave Capt. Carl Petersens Anstrængelse bleve de Alle reddede ombord i den af ham førende lille Slup, der kom fra Mandahl. Seent paa Eftermiddagen naaede de Frederikshavn, hvor de takkede Gud og deres brave Redningsmand for Livet, der var det Eneste, de havde bevaret. De to af Passagererne vare: en Broder til Skibets Rheder og Fuldmægtig S. Sparck af Hjørring. (Hjørr. Av.)
Viborger Samler, 1848-08-18
Trykt i Viborg Stiftsbogtrykkeri.
Viborger Samler, 1848-08-19
vor 3 Snsto-Tidende. Forsendes med Brevposten i Danmark og Hertugdømmerne. Løverdagen den 19 August 1818. 76 Aarg. Nr. 144.
Viborger Samler, 1848-08-19
Udenlandske Efterretninger. Storbritannien og Jrland. London d. 8de Aug. De irske Anliggender trænge de øvrige politiske Spørgsmaal i Baggrunden. Smith O'Brien er den 5te Aug arresteret i Staden Thurles, og befinder sig nu, anklaget for Høiforræderi, i Fængslet i Kilmainham, Hovedfængslet, i Dubliner Gervskabet. Han kjendtes i Thurles af en af Conducteurerne, i det Øieblik da han vilde begive sig paa Jernbanen til Limmerick. Ogsaa Journalen the Globe vil nu vide, at Rygterne om Smith O'Briens Sindsforvirring ikke skulle være ganske ubegrundede. Vel skal ved Abbey-Jcale en ny insurrectionnel Bevægelse under OGormanni være udbrudt, men Sagen synes at være uden Betydenhed. Lord Hardinge er afreist fra Dublin for at tage Overcommanden i de sydlige irske Grevskaber. Gen. Macdonalds mobile Colonne er fra Thurles brudt op imod Limerick. J Waterford og flere andre Stæder have talrige Arresteringer fundet Sted. J Dublin ere iblandt de Arresterede to Nordamericanere. Doctorerne West og Micarron, samt dHrr. Meany og Brennon ere anklagede for Høiforræderi.
Viborger Samler, 1848-08-19
J Underhuset erklærede Lord Palmersion den 7de Aug. at den engelske Regjering med Længsel (sehnlich) ønsker, at Krigen maa ophøre i Jtalien, og at den staaer i Begreb med at foretage Skridt, som han haabede, i Forening med Frankerig for af mindelig Vei at bilægge Striden. Efter Rygtet vil Parlementssessionen sluttes den 21de Aug. af Dronningen i egen Person.
Viborger Samler, 1848-08-19
Det engelske Ministerium har lidt et Nederlag i Underhuset, sandsynligviis fordi det har ladet sig overrumple. Berkeleys Andragende om hemmelig Afstemning (hallot) ved Parlementsvalgene antoges, trods Lord John Russells bestemte Opposition, med 86 Stemmer imod 81. Resultatet syntes at overraske Oppositionen. Husets antagne Resolution skal nu begrundes i en Bill, hvis Antagelse Ministrene udentvivl ville forhindre ved at opbyde større Stridskræfter. - Consols sluttede til 86 1/2 a 2/8. J Paris stege Fonds den 9de Aug. ved Efterretningen om Frankerigs og Englands Mægling i det italienske Spørgsmaal; dog gik Coursen senere tilbage. – 3 pCt. sluttede til 43. 50, og 5 pCt. til 71.
Viborger Samler, 1848-08-19
Frankerig. Paris, den 8de August. Den franske Regjering har besluttet, at Frankerig i Forening med England skal indskride mæglende i Norditaliens Anliggender. Paa hvilket Grundlag denne Mægling skal føres, anføres ikke af Journ, des Debats, der synes at være Regjeringens Journal. Lamartines Journal "Bien public" fordrer en væbnet Jntervention i Jtaliens Anliggender, la Reforme ligeledes. Endog le Const., Thiers Organ, er for en Jntervention. Denne Journal udbryder: "Østerrig har draget Fordeel af Frankerigs passive Forhold; det har oversvømmet Lombardiet med Hære forat tilbageerobre de gamle Fordeele. Frankerig har traadt sin Lykke under Fødder, Nu vil man negociere; men er det ikke for sildigt? Maa nu ikke enhver Jntervention, ufeilbarligt styrte os i en europæisk Krig, Republiken befinder sig, man tillade os denne Sammenligning, nu netop paa den samme Vei, som Julimonarchiet i de spanske Ægteskabers Anliggende. Den befinder sig imellem en almindelig Krig og en umulig Negociation. De, der have begrundet Februarrevolutionen, vilde begrunde en Familie af smaa italienske Fristater, ligesaaledes som det styrtede Monarchie lod sig henrive af Ønsket om kun at fremme dynastiske Jnteresser. Allerede ere 1100 a 1200 domfældte Jnsurgenter transporterede under stærk Bedækning og hemmelig paa Jernbanerne fra Paris til flere vestlige Havne for at deporteres. Krigsministeren, Lamoriciere, er i denne Anledning interpelleret i Nationalforsamlingen af Bjergmændene Theodor Bac og Germain Sarrut. Ministeren meddeelte, at Regjeringen havde bevirket Afsendelsen hemmelig, for at forhindre Excesser. Jøvrigt førtes de domfældte Jnsurgenter nærmest til Belle-Isle sur mer ved Loires Munding, hvor Regjeringen lod indrette Boliger for 3000 a 4000 Personer, og derhen vilde den ogsaa afsende de Domfældtes Koner og Børn. En anden Deel vilde blive afsendt til andre Rheder og forblive der saalænge, indtil Nationalforsamlingen har fattet en definitiv Beslutning om Exilstedet. Der skal herske Uenighed imellem Lamoriciere og Cavaignag angaaende det lombardiskevenetianske Spørgsmaal. Hiin vil, at Jnterventionen skal være en væbnet; denne har besluttet at slutte sig til England i dette Spørgsmaal. Nationalforsamlingen har med 407 Stemmer imod 342. antaget det ministerielle, af Senard udarbeidede Lovudkast, og saaledes forkastet det Pascal-Dupratske (eller Dupretske) Udkast.
Viborger Samler, 1848-08-19
J Nationalforsamlingens Møde den 9de August debatteredes der meget skarpt om Commissionsberetningen angaaende Juniemeuten. J de mere moderate Regioner i Nationalforsamlingen havde man smigret sig med det Haab at undertrykke uden Discussion denne Rapport med alle sammes mundtlige og skriftlige Beviser; men det har nu viist sig, at dette er umuligt, og Nationalforsamlingen har tilsidst - siger en af Hamb. Correspondentens i Almindelighed vel underrettede Correspondenter, eenstemmig besluttet: 1) ei at indrømme enten en Udsættelse eller Undertrykkelse af Discussionen, samt 2) at overgive alle Documenter, uden Undtagelse, til Offentligheden. - Slaget vil altsaa finde Sted; kun at Gaderne ikke vælges til Kampplads istedetfor Natinalforsamlingens Hal!
Viborger Samler, 1848-08-19
Det var Journ, des Deb. der først meddeelte Details om Skudet imod Thiers's Hotel. J den sidste Tid skal Thiers have erholdt Trudselsbreve, endog Politiet skal have paamindet ham om at være paa sin Post, og fremfor Alt at aflægge den graa Hat, der gjorde ham kjendelig. Thiers ændsede ikke disse Advarsler. Den 5te Aug. kom Mignet, ligeledes med en graa Hat paa Hovedet, for at besøge Thiers, og i det Øieblik da han gik igjennem Haven, slog Kuglen ovenfra ned imellem Træerne og saarede en lille Pige, som sad ved Porten. Til samme Tid søndersloges en Rude i det ved Siden af Thiers's Hotel liggende Huus, hvilket lader slutte til et Dobbeltløb eller til en Ladning med flere Kugler. Den med den største Jver ledede Undersøgelse førte imidlertid ikke til noget Resultat. Ved en senere Undersøgelse vil man have fundet 8 Kugler i et Værelse i Nabohuset hos Chevreux, hos hvem Ruden blev gjennemskudt, man troede fremdeles, at Ladningen var Skydebomuld, og at Skudet var affyret i en stor Afstand ovenfra nedad. – Men efter Politipræfectens nyeste Jndberetning synes det, at den udskudte Kugle er Resultatet af et tilfældigviis, og i en stor Afstand affyret Gevær, tilhørende en eller anden National gardist, og at Kuglen, der faldt ned paa Pladsen St. Georges, var en meget mat Kugle, der ikke var udskudt i nogen ond Hensigt.
Viborger Samler, 1848-08-19
Tydskland. Efter en Correspondentartikel fra Frankfurt af 10de Aug. ere paa Gallerierne i St. Paulskirken trufne saadanne Foranstaltninger, der sigte til at føre Control med Tilskuerne og fjerne Rolighedsforstyrrere.
Viborger Samler, 1848-08-19
J Nationalforsamlingens Møde i Wien den 8de Aug. yttrede Ministeren v. Dobblhof med Hensyn til den ungarske Minister v. Kossuths sidste Tale paa den ungarske Rigsdag, at man ikke maatte vente, at det østerrigske Ministerium vilde optage den af den ungarske Finantsminister i Buda=Pesth henkastede Stridshandske; men at dette maatte protestere imod de Beskyldninger, som den ungarske Rigsdag, havde fremført imod det østerrigske Ministerium, "Man har beskyldt os for at ville fremme Reactionen hvormed man vilde kaste de østerrigske Folkeslag i Vilkaarlighedens og Absolutismens Arme. Mine Herrer, Naar endog kun en Eneste iblandt Dem skulde i saa Henseende nære den mindste Ængstelse, da ere vi beredte til strax at trække os tilbage. (Stort bifald. Nei, neil) Man har fremdeles bebreidet os, at vi handle uden Plan, uden Characteer, uden Politik. J vore Dage fabrikeres Politiken ei paa Ministerbænken; Politiken har naaet et høiere Standpunct. Verdensaanden skaber Politiken (Bifald). Den tilraaber Folkene: J ere frie, J. ere atter i Besiddelse af Eders medfødte Rettigheder."(Stort Bifald).
Viborger Samler, 1848-08-19
Dagsposten medbragte ingen tydske Aviser.
Viborger Samler, 1848-08-19
Jndenlandske Efterretninger. Hs. Maj. Kongen agter snart at begive sig til Jylland og at besøge Armeen saavel i Hovedqvarteret som i dens Cantonnements, for med egen Haand at uddeele de Hæderstegn, som allerhøist ere besluttede at skulle tildeles Officierer og Soldater for udviist Tapperhed og Conduite. (Fædrel.)
Viborger Samler, 1848-08-19
Til Forsamlingssal for den forestaaende Rigsforsamling er Høiesteretssalen i Christiansborg Slot bestemt. Skrankerne ville blive flyttede for at skaffe større Plads til Tilhørerne og Salen iøvrigt indrettet overeensstemmende med sin nye Bestemmelse. Til Bolig for Rigsforsamlingens Præsident er Belletagen i Christian den Syvendes Palais paa Amalienborg bestemt. (S. Bl.)